पाएं अपने शहर की ताज़ा ख़बरें और फ्री ई-पेपरडाउनलोड करें
पूरे हल्की बारिश से डंडई मुख्यालय के लवाही मोड़ की सड़क बरसात की सड़कों की तरह पिछड़ों में तब्दील हो गई है। जिसे आवागमन कर रहे ग्रामीणों ने चिंता जाहिर किया है। ग्रामीण राजेश मेहता, शशि प्रसाद, शशि भूषण मेहता सहित अन्य ने बताया कि यह कीचड़ युक्त सड़क डंडई प्रखंड कार्यालय, सरकारी अस्पताल, थाना सहित दर्जनों गांव को जोड़ता है यह डंडई का मुख्य सड़कों में से एक है।
फिर भी स्थानीय जनप्रतिनिधि व पदाधिकारी सड़क को लेकर मौन साधे हुए हैं। कहा कि बीडीओ, सीओ भी इसी रास्ते से होकर गुजरते हैं फिर भी सड़कों को ठीक नहीं कराया जा रहा है। कहा कि पदाधिकारी के घोर उदासीनता के कारण सड़कों के दोनों तरफ नाली और सड़कों का उच्चीकरण नहीं हो रहा है। जिससे हल्का भी बारिश होने पर सड़क कीचड़ में तब्दील हो जा रहा है।
ग्रामीणों ने बताया कि यदि प्रशासन चाह देगा तो 1 दिन में सड़कें दुरुस्त और दोनों तरफ नाली बन सकती है। बताया कि पिछले 5 वर्षों से यह समस्या बरकरार रह रहा है। ज्यों का त्यों समस्या रहने से हजारों लोगों को प्रतिदिन मुश्किलों का सामना करना पड़ रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn